Kameel – Lovedaystraat – Kameel se gebabbel
On November 26, 2019 November 26, 2019 By KameelIn Die Lewe
Lovedaystraat. Dit is waar dit alles begin het… die drama wat my lewensverhaal sou word.
By die bushalte voor die Lovedaykafee sit ‘n donkerkopmeisie en wag. Behalwe vir ‘n siel wat nog hier en daar ronddwaal, of ‘n motor of twee is Johannesburg se middestad stil. ‘n Blonde krulkopman verskyn op die toneel en neem sy plek langs die meisie op die bankie in. Die stilte tussen hulle getuig dat hulle mekaar nie ken nie – maar dan begin hy praat. Sy is heel duidelik nie skaam vir vreemdelinge nie, en gesels terug. Die bus daag op, en vertrek ‘n rukkie later met net hulle twee aan boord. By die tyd dat die bus Randburg binnery weet hulle al redelik baie van mekaar. Sy klim eerste af, wuif vir hom en stap oor die straat na haar ouerhuis toe. Sy sou sekerlik van hom vergeet het, het hy nie ‘n paar aande later by hulle voordeur opgedaag nie. Haar pa se vraende blik kon syself nie beantwoord nie. Dit blyk toe dat sy hom nie haar adres gegee het nie, maar wel gesê het dat sy oorkant die bushalte bly. Sy kuiers het meer gereeld geword. Hy was ‘n introvert, en sy ‘n defnitiewe ekstrovert. Hulle het van mekaar gehou, “verlief” geraak, mekaar vasgehou en gesòen. Wat sy nie geweet het nie was van die meisie in Krugersdorp met wie hy al twee jaar ‘n verhouding het. Hy was in ‘n tweestryd gewikkel waarvan sy salig onbewus was. Sy het daarvan gehou wanneer hy oor sy baie broers en twee susters praat. Veral die een broer wat in Hillbrow bly se stories het haar geammuseer omdat hy so wild was. Die horlosie het aangestap en nader beweeg na die “noodlottige” Saterdagoggend toe dié broer die Lovedaykaffee in Lovedaystraat binnegestap het.
Kameel – My ma het Ménière’s Juffrou
32 gedagtes oor “Kameel – Lovedaystraat”
Kameel, jy gaan darem sekerlik ń opvolg skryf? Ek is nou vrek nuuskierig!
November 26, 2019 om 12:24 nm	 Antwoord
Dit was net vir my ironies dat soveel drama en trane in ‘n straat met die naam Loveday begin het. Nooit voorheen daaraan gedink nie. Nog meer intenser dinge het hulle oorsprong in Lovedaystraat gehad… maar ek is nog vêr van gereed om daaroor te praat.
November 26, 2019 om 12:43 nm	 Antwoord
November 26, 2019 om 12:48 nm
Jy het nou my nuuskierigheid geprikkel, maar ek sal verstaan as jy liewer stilbly.
November 26, 2019 om 2:56 nm	 Antwoord
Dit was ‘n ontmoeting wat groot hartseer vir ons albei ingehou het Perdebytjie.
November 26, 2019 om 6:26 nm	 Antwoord
Ek respekteer dit.Jy sal skryf wanneer jy reg voel.
November 26, 2019 om 7:48 nm
kameel truth is stranger than fiction. hierdie klink na een van dqardie verhale wat vertel moet word. soms bring hierdie vertellings genesing. Maar dis jou besluit. sterkte daarmee.
November 26, 2019 om 3:05 nm	 Antwoord
Ek het die water met hierdie skrywe gevoel voel Seegogga… maar dis scary… en seer.
November 26, 2019 om 5:24 nm	 Antwoord
ai Kameel. sterkte
November 28, 2019 om 2:00 vm
Vandag sal mens dit nie in n bushalte in Lovedaystraat kan waag sonder om eers seker te maak al jou premies is op datum nie…
November 26, 2019 om 3:50 nm	 Antwoord
Lekker laat jy my nou lag. Het nogal gedink ek sou nie omgee om te gaan kyk hoe dit nou daar lyk nie… maar besef dit sal nie goed wees nie. Onthou dit eerder soos dit was.
November 26, 2019 om 5:21 nm	 Antwoord
Nou is ek ook nuuskierig! Kameel wat ook al jy besluit is reg. ❤
November 26, 2019 om 4:21 nm	 Antwoord
Sorry as ek julle nou net nuuskierig gemaak het. Dis nie ‘n Mills en Boon verhaal nie…. dis ‘n verhaal wat ek wens nooit was nie.
November 26, 2019 om 5:27 nm	 Antwoord
Drukkie Kameel. 💕
November 26, 2019 om 5:31 nm
Sou baie graag verder wou lees…
November 26, 2019 om 8:39 nm	 Antwoord
Ai toggie dis jammer dis so hartseer 😢 maar ek vrek ook van nuuskierigheid…skuus🙈
November 26, 2019 om 8:57 nm	 Antwoord
Ek moet skuus sê dat ek geskryf het oor iets wat ek nie nou kan klaarmaak nie. Die ironie van die straatnaam en die hartseerverhaal wat daar begin het, het my uit die bloute getref…. daarom die skrywe. 😐
November 26, 2019 om 9:03 nm
‘n hartseerverhaal Frannie. As ek hom kon oorskryf sou daardie ontmoeting nooit plaasgevind het nie.
November 26, 2019 om 8:58 nm	 Antwoord
Miskien moet ek ‘n sepie begin met die naam “Loveday street.” 🤔
November 26, 2019 om 9:05 nm	 Antwoord
Gaan ons nog hoor? Of gaan jy soos party mense ‘n storue begin en dan nie klaar vertel nie?
Want ons wil graag nog hoor.
Want jy kán ‘n storie vertel. Waar of in die verbeelding, jy kan.
November 26, 2019 om 10:15 nm	 Antwoord
O aarde! Vergewe my! Nou het ek eers die ander kommentare gelees. Jy hoef regtig nie verder te vertel as jy nie kans sien nie.
November 26, 2019 om 10:17 nm	 Antwoord
Dis reg Toorts. Miskien vertel ek eendag die hele storie. Jy weet wel van latere ontwikkelinge wat uit die ontmoeting gespruit het. ❤
November 26, 2019 om 11:25 nm
Mmmmmm, klink soos ‘n Camilla storie die
November 27, 2019 om 7:24 vm	 Antwoord
Neeeee Positief Camilla se stories is nie hartseer nie. 😊
November 27, 2019 om 7:46 vm	 Antwoord
Kameeltjie dis wonderlik dat jy hierdie al kon neerpen, al was dit versigtig, seer. Jy het ‘n deel van my genesing gevolg. Jy weet dis terapeuties. Ek bid dat jy die courage sal kry om te skryf en te genees. Op jou en Dierbaarste se tyd en manier. Jy weet hier is liefmense wat jou storie sal omvou en troos wanneer jy gereed is. Jy is teer in my hart en ek maak jou toe met omgee gebed.
November 27, 2019 om 8:11 vm	 Antwoord
Dankie vir jou omgee Bondels. Jy het my nou in trane..
November 27, 2019 om 8:14 vm	 Antwoord
My storie het ook amper so begin en ek voel jou seer
November 27, 2019 om 8:28 vm
Weet jy, nou het jy my hart diep geraak. Op ons ouderdom, as mens terugdink, kan mens nie glo dat jy tog op die einde oorwin het nie. My skrywe hierdie maand het my ook nader gebring om neer te skryf waarvoor ek heeltyd wegskram. Wegskram omdat die mense sê mens vertel nie sulke dinge nie. Tog is dit n deel van jou en jy kan dit nie wegwens nie. Daardie vervloekte broer wat nie daar moes wees nie kan nie weggewens word nie. Jy het egter so n mooi vloeiende skryfstyl dat dit moeilik is om nie daarvan te hou nie. WEns ek kon so lekker skryf. Baie liefde vanuit die poskaart wat die week heerlik warm is.
November 27, 2019 om 8:51 vm	 Antwoord
Dankie Scrapy ❤ Dis moeilik in die sin van daardie diep under currents in ‘n mens se siel waar die werklike stryd gestry word. Wil ‘n mens dit oopmaak en vir ander wys? Lekker bly daar in jou poskaart!!!
November 27, 2019 om 2:37 nm	 Antwoord
Daar gaan baie wees wat mens sal wil stenig of wil kapittel. Dis ook meestal die wat naaste aan jou is wat nie regtig alles wil weet nie. En in jou geval gaan dit jou dalk help om te verduidelik sodat gelifdes kan verstaan hoekom jy so optree in sekere omstandighede. Toe die eerste ouens begin om te sê hoekom het ek bv kon sê as jy geen sonde het nie kan jy maar die klippe gooi. Dan bly hul stil. Dis maar moeilik om te weet wat om te doen.
Loveday straat? Love net vir ‘n day is nie love ne
November 30, 2019 om 12:43 nm	 Antwoord
Jip, jy is heeltemal reg. Miskien moes so ‘n groot deel van my lewe nie daar begin het nie. Dink nie Johannesburg het ‘n Loveforever straat nie 🤔
November 30, 2019 om 2:37 nm	 Antwoord